Un 7,5% dels infants de Tarragona podrien patir trastorns en el neurodesenvolupament | Tots21 | Notícies de Tarragona, Reus, Tarragonés i Baix Camp\nUn 7,5% dels infants de Tarragona podrien patir trastorns en el neurodesenvolupament\nUn 7,5% dels infants tarragonins de fins a sis anys podrien patir algun trastorn del neurodesenvolupament, segons les dades del Centre de Desenvolupament Infantil i Atenció Precoç Santa Tecla (CDIAP). Els més freqüents són els del desenvolupament del llenguatge i els de la relació i comunicació. A més, cal tenir en compte que el 68% corresponen a nens enfront d’un 32% de nenes, segons han explicat aquest divendres els responsables del centre.\nEl CDIAP, que va atendre 264 infants l’any 2018, es va traslladar a final d’agost a un nou local del centre de Tarragona que li ha permès gairebé duplicar la superfície..\nEl Centre de Desenvolupament Infantil i Atenció Precoç (CDIAP) Santa Tecla dona servei a una àrea d’uns 65.000 habitants de la Part Alta, el Serrallo i el Nou Eixample de Tarragona. D’aquests, 3.226 són infants entre zero i sis anys. Segons la directora, Marta Bladé, uns 230 -el 7,5% dels infants de la seva àrea d’influència- pateixen o tenen el risc de patir un trastorn del neurodesenvolupament.\nEl centre ofereix un servei especialitzat i gratuït de prevenció, diagnòstic i tractament dels trastorns del neurodesenvolupament. En concret, abasta els àmbits del desenvolupament motor, el visual, l’auditiu i psicomotor, el cognitiu o de llenguatge, i l’emocional, entre d’altres.\nEl trastorn en el desenvolupament del llenguatge va ser el que més es va tractar durant l’any passat. En concret, es van atendre 95 infants per aquest motiu, dels quals 70 eren nens. També destaquen els 41 casos relacionats amb els trastorns de la relació i la comunicació, la majoria també nens.\nLa major prevalença en nens d’aquests trastorns es deu al fet que el seu neurodesenvolupament és «més lent» durant la infància que el de les nenes, tot i que «quan arriben a una edat més madura ja s’ha estabilitzat», segons ha explicat la directora del CDIAP.\nEl CDIAP es va implantar a Tarragona el desembre del 2010 en un local de l’avinguda de Catalunya i ara amb el trasllat a la plaça Verdaguer ha gairebé doblat l’espai -ha passat de 143 a 260 metres quadrats. L’equipament disposa de dues sales més de les que tenia abans i de majors dimensions. El nou centre manté la plantilla i inclou una treballadora social, una psicòloga, un neuropediatra, un fisioterapeuta, un logopeda i un psicomotricista.\nLa Xarxa Santa Tecla ha invertit uns 70.000 euros en l’adequació de les instal·lacions i uns 3.000 més en la compra de nous materials.


Ball Llauradores d'Algemesí: mayo 2007\nPublicado por Junta de les llauradores 28/5/07\nDavant la proximitat de la festivitat de sant Onofre el dimarts 12 de juny, si podeu i desitgeu eixir a ballar com és costum, caldrà que ens reunim per assajar el dijous 7 de juny a les 22 hores, a la Casa de la Joventut, al carrer Les Escoles.\nDesprés de la processó “matarem el pollastre” i els nostres cuiners habituals ens prepararan una paella a l'empresa Talleres Calabuig –Plaça d'Europa– que serà oberta per a tothom, balladors i acompanyants. És important confirmar l'assistència, tant si desitgeu ballar com si únicament penseu acudir a la paella.\nII Trobada de Boleros Ciutat d'Algemesí\nFinalitzada la II Trobada de Boleros Ciutat d'Algemesí, cal agrair la col·laboració a tots i totes els que hi participaren –ja que sense el seu entusiasme no haguera sigut possible l'acte–, i encoratjar els qui no hi assistiren, perquè puguem comptar amb ells en properes edicions.\nEns agradaria saber les vostres valoracions al voltant d'aquesta segona Trobada, pot ser els vostres comentaries i suggeriments ens ajuden a millorar en properes edicions.\nHem penjant algunes fotos, les quals podeu vore a l'arxiu fotogràfic d'aquest Blog.\nPublicado por Junta de les llauradores 25/5/07\nEns agradaria saber quin tipus d'informació t'agradaria que apareguera al blog de les Llauradores.\nDeixà la teua opinió fent dos click a l'enllaç de comentaris.\nPublicado por Junta de les llauradores 10/5/07\nUn grup de membres de les Llauradores conjuntament amb La Nova Muixeranga i El Museu de la Festa d’Algemesí centraren els actes de la presentació que la marca turística València Terra i Mar, de la Diputació de Valencia, realitzats a Santa Cruz de Tenerife i La Laguna.\nLes Llauradores i la Nova Muixeranga, realitzaren una sèrie d’actuacions en les places i carrers de Santa Cruz i La Laguna acompanyats per la banda de música de Ròtova i una colla de dolçainers i tabaleters respectivament.\nAlguns videos: (VIDEO 1) (VIDEO 2) (VIDEO 3)\nCurs de monyos de llauradora: com pentinar-se a si mateixa\nPublicado por Junta de les llauradores 5/5/07\nEls propers 15, 16 i 17 de maig, a les aules del Teatre Municipal, tindrà lloc un curset teoricopràctic de pentinats de valenciana, per tal de fer fàcils els preparatius de pentinar algú o pentinar-se a si mateixa els monyos de llauradora, que en un principi semblen complicats.\nJa està obert el termini d'inscripció que cal efectuar a les oficines del Teatre Municipal. El preu per persona son 5 €.\nCom ja us havíem anunciat, s'ha començat a preparar la II Trobada de Boleros Ciutat d'Algemesí. Tindrà lloc el dissabte 12 de maig i contarem amb la participació de:\nLa Asociación Provincial de Coros y Danzas "Lola Torres" de Jaén\nL'Associació d'Estudis Tradicionals de Castelló.\nEnguany, com a novetat les Llauradores ballarem amb música de rondalla i es cantarà la cançó del borelo de la processó. Esperem veure't.\nEl dilluns 7 i dijous 10, a les 22 hores a la Casa de la Joventut -C/ Les Escoles- hi ha assaig per a tot aquell que desitge participar en la Trobada.\nA més a més, el dissabte 12, dia de la Trobada, la concentració per a l'exida serà a les 18 hores a les portes del Teatre Municipal d'Algemesí -C/ Lepanto-. En finalitzar la Trobada tindrà lloc una "picaeta" a Teatre.\nCurs de monyos de llauradora: com pentinar-se a si...


Atropellament – Actualitat.cat\nsetembre 30, 20210\nDos ferits en un atropellament a una terrassa d’un bar de l’Eixample de Barcelona\nAquest matí al voltant de les dotze del migdia un vehicle s'ha estavellat contra la façana d'una casa de l'eixample, després d'atropellar alguna taula d'una terrassa d'un bar en la confluència dels carrers Urgell i Còrsega, amb el resultat de dues persones ferides, afortunadament sembla que de poca gravetat. Segons les primeres informacions es descarta que sigui un accident intencionat, el conductor del vehicle ha donat negatiu en la prova d'alcoholèmia i drogues i sembla que tot ha estat p\nagost 23, 20210\nUn cotxe envaeix la terrassa d’un hotel del carrer Mallorca de Barcelona, atropellant a sis persones.\nAhir a quarts de sis de la tarda, un conductor que va perdre el control del seu vehicle va envair la vorera causant l'atropellament de sis persones que estaven a la terrassa del cèntric Hotel Alexandra del carrer Mallorca entre la Rambla de Catalunya i el Passeig de Gràcia. Segons van informar els Serveis d'Emergència de la Generalitat de Catalunya (SEM) a través del seu perfil de Twitter, dues persones en estat lleu van haver de ser traslladades a l'Hospital del Mar de la ciutat i la resta\nmaig 9, 20210\nDoble atropellament mortal a Roses\nAhir a la tarda un matrimoni de nacionalitat francesa va resultar mort en un atropellament a la localitat de Roses, a l'Alt Empordà. Els fets van passar a Ronda Ferran Cufí, coneguda com la ronda de circumval·lació que uneix Roses amb Palau-Saverdera, quan la parella creuava un pas de vianants. La parella es disposava a travessar la via pel pas de vianants, quan un vehicle es va detenir per deixar-los passar, però un altre vehicle va avançar pel carril paral·lel provocant el doble atropel\nagost 11, 20190\nUn noi perd el control del cotxe i s’estavella contra una terrassa de Girona\nAhir a la nit, un jove de 18 anys va perdre el control del cotxe i es va estavellar contra una terrassa de Girona, causant deu ferits entre ells una nena de 4 anys que està ingressada en el Josep Trueta de la capital gironina, en estat crític. Els fets van passar a la terrassa d'una xurreria del carrer Riu Güell, quan un jove que ha donat negatiu en el control d'alcoholèmia i drogues va perdre el control del vehicle. Tot apunta que circulava a gran velocitat i sumat a la poca experiència


Els escarabats van ser els primers pol·linitzadors de plantes gimnospermes i angiospermes?\nLes peces d’ambre amb fòssils atrapats són finestres de temps obertes al passat que sovint sorprenen amb imatges reveladores de la vida al planeta Terra. Ara, un equip científic ha descrit el primer registre d’insectes —en concret, escarabats— atrapats en peces d’ambre fa uns 99 milions d’anys, mentre pol·linitzaven plantes gimnospermes i angiospermes de manera simultània, una descoberta que no es recollia encara en la bibliografia científica.\nAquestes peces d’ambre cretàcic, trobades en jaciments de la regió de Kachin (Myanmar), mostren nous aspectes sobre la biologia i el comportament de quatre espècies fòssils d’escarabats de la família Kateretidae. Actualment, aquest grup d’insectes, amb menys de cent espècies, són pol·linitzadors de plantes angiospermes a l’Amèrica del Sud i altres àrees temperades i subtropicals del planeta.\nLa descoberta confirma el paper decisiu dels escarabats en l’origen de la pol·linització de les angiospermes (plantes amb flors visibles) i el seu paper fonamental en l’evolució dels ecosistemes terrestres a tot el planeta. El treball també descriu un nou tipus de pol·len fossilitzat en ambre, denominat Praenymphaeapollenites cenomaniensis.\nEn la recerca, publicada a la revista iScience, hi participen el professor Xavier Delclòs, de la Facultat de Ciències de la Terra i de l’Institut de Recerca de la Biodiversitat (IRBio) de la Universitat de Barcelona, i l’investigador David Peris, doctorat a la UB i primer autor del treball, ara investigador postdoc a la Universitat de Bonn (Alemanya). També hi han col·laborat els experts Conrad C. Labandeira, del Museu Nacional Smithsonian d’Història Natural de Washington (Estats Units); Eduardo Barrón, de l’Institut Geològic i Miner d’Espanya (IGME); Jes Rust, de la Universitat de Bonn, i Bo Wang, de l’Institut de Geologia i Paleontologia de Nanjing (Xina).\nAmbre fòssil, una finestra oberta al passat\nL’ambre és una resina fossilitzada fa milions d’anys capaç de preservar organismes fòssils mantenint amb gran fidelitat les seves característiques morfològiques i estructurals. En alguns casos, l’ambre també aporta informació sobre aspectes del comportament d’espècies extingides.\nLes peces d’ambre birmà del nou estudi corresponen al període del Cenomanià, quan els dinosaures s’havien dispersat per tots els continents. Els experts van identificar diversos espècimens d’escarabats en tres peces, mentre que en una quarta només hi havia un únic exemplar. En l’actualitat, tot aquest material fòssil descobert al sud-est asiàtic està dipositat al Museu de Ciències Naturals de Barcelona (MCNB) i a l’Institut de Geologia i Paleontologia de Nanjing (Xina).\nUna agrupació nombrosa i d’una única espècie d’escarabats en una peça d’ambre «només podria explicar-se por motius d’aparellament o pol·linització», revela Xavier Delclòs, professor del Departament de Dinàmica de la Terra i de l'Oceà i de l’IRBio, que ha estudiat les peces dipositades al MCNB. «No és freqüent trobar peces d’ambre que hagin capturar diversos organismes. Tampoc és fàcil descobrir fòssils que descriguin aspectes del comportament dels éssers vius, i especialment, relacionats amb la pol·linització», detalla David Peris, cap del projecte de recerca sobre aquest material d’ambre fòssil.\nEls escarabats, els primers pol·linitzadors de flors\nTradicionalment, s’ha considerat els escarabats com un dels grups d’insectes pol·linitzadors de les primeres flors a la Terra. El nou estudi revela que, en tres peces d’ambre, els grans de pol·len trobat a prop dels escarabats corresponen a plantes gimnospermes (sense flors visibles), més antigues evolutivament que les angiospermes. En el quart cas, el pol·len prové de nenúfars, plantes aquàtiques de la família de les nimfeàcies (un grup d’angiospermes molt primitiu).\n«Els escarabats katerètids es nodrien inicialment de grans de pol·len o d’altres components vegetals de les gimnospermes. Quan es va iniciar l’expansió de les angiospermes, aquestes plantes van representar una nova font alimentària per als escarabats, que van poden consumir nous recursos (pol·len, nèctar i pètals de flors)», detalla David Peris.\n«Així doncs —continua l’expert—, aquests coleòpters es van adaptar ràpidament al nou recurs que oferien les flors i van afavorir l’inici d’una relació de mutualisme en el procés de pol·linització entre aquests insectes i les angiospermes».\nEn els ecosistemes actuals, l’agent pol·linitzador de la majoria de plantes gimnospermes és el vent (pol·linització anemòfila), i en el cas de les angiospermes, els insectes (pol·linització entomòfila). En aquest context evolutiu del procés de pol·linització en el món vegetal, «el nou treball confirma el gran avantatge evolutiu que ha significat l’adaptació dels escarabats a la pol·linització de plantes angiospermes, ja que avui dia no hi ha katerètids associats a plantes gimnospermes», conclouen David Peris i Xavier Delclòs.


→ Traductors jurats a Artesa de Segre ¡PRESSUPOST GRATIS! Traductor oficial Artesa de Segre\nTRADUCTORS OFICIALS A ARTESA DE SEGRE I TRADUCTOR JURAT EN ARTESA DE SEGRE\nTraductors jurats en Artesa de Segre\nTraductors oficials a Artesa de Segre a molts idiomes\n7 avantatges de la nostra agència de traductors oficials jurats a Artesa de Segre\nEspecialitats en què oferim servei de traductor certificat a Artesa de Segre\nIntèrprets jurats en Artesa de Segre\nAspectes a tenir en compte en el servei de traductor jurat oficial a Artesa de Segre\nPossibles requisits addicionals per a les traduccions jurades a Artesa de Segre\nCombinacions lingüístiques que més tradueix el nostre despatx de traductors autoritzats a Artesa de Segre\nContactar: departaments de la nostra empresa de traductors jurats a Artesa de Segre\nLa nostra empresa, amb 19 anys de trajectòria, li ofereix el servei de traductors oficials a Artesa de Segre, és a dir, traduccions amb validesa legal, signades i segellades per traductors autoritzats pel Ministeri d’Afers exteriors espanyol. Aquestes traduccions tenen validesa oficial i són requerides per molts organismes públics i oficials (Universitats, Ajuntaments, Registres Civils…) per a molts dels tràmits que realitzen. Quan una traducció porta el segell del traductor oficial jurat autoritzat, aquest actua com a notari de la traducció, donant fe pública de la fidelitat de la traducció respecte al text original i atorgant-li validesa davant institucions oficials i administracions públiques. Tots els nostres traductors jurats autoritzats estan reconeguts pel Ministeri d’Afers exteriors espanyol. Per norma general només haurà de presentar una traducció jurada a Artesa de Segre si el tràmit i organisme concret així li ho exigeix.\nCerca un traductor oficial barat a Artesa de Segre? En 1Global Translators oferim preus competitius i sobre els mateixos practiquem importants descomptes per repetició i per volum.\nLes nostres traduccions oficials en Artesa de Segre li seran lliurades per missatger en el domicili que ens indiqui.\nTambé comptem amb servei de traductor jurat urgent a Artesa de Segre, i en aquest cas normalment s’intentarà que el mateix estigui el més a prop possible del seu domicili. Si no és urgent, el traductor pot trobar-se en una altra localitat a l’efecte d’aconseguir preus més competitius per a Vostè gràcies a crear economies d’escala.\nSi necessita un traductor certificat a Artesa de Segre:\nComptem amb traductors jurats en Artesa de Segre en els següents idiomes!\nA Espanya els traductors jurats reconeguts pel Ministeri d’Afers exteriors i de Cooperació ho són del/al castellà al/de l’idioma corresponent. En cas de sol·licitar una traducció oficial a Artesa de Segre d’altres combinacions lingüístiques dels idiomes de la llista anterior, podrem realitzar-la sense problema, però caldrà transitar pel castellà. Per això, si vostè necessita una traducció jurada amb combinacions lingüístiques en les quals no aparegui l’espanyol, el cost es duplica. A més, pot donar-se la circumstància que en la institució on deguin presentés les traduccions aquestes no siguin admeses, per la qual cosa convindria que vostè confirmi que l’entitat en qüestió acceptarà la doble traducció necessària en aquest cas.\nSi necessita un traductor oficial jurat en Artesa de Segre:\n7 avantatges de la nostra agència de traductors jurats oficials a Artesa de Segre\n1Global està orientada cap a qualitats altes i per a això comptem amb un rigorós Sistema de Qualitat que té una forma triangular. El vèrtex és la nostra orientació cap a les necessitats del client, ja que el nostre objectiu és excedir les seves expectatives. Els dos punts de suport en els quals confiem per a aconseguir l’anterior són: en primer lloc, excel·lents traductors autoritzats en Artesa de Segre i, en segon lloc, rigorosos procediments i controls de qualitat conforme a les normes de qualitat ISO-9001 i EN-15038. Gràcies a això, hem aconseguit un ràtio de traduccions conformes superior al 99%. Veure el nostre Sistema de Gestió de la Qualitat.\nEls preus dels nostres traductors jurats de confiança són molt competitius i sobre els mateixos practiquem importants descomptes per repetició i per volum. Si necessita traductors jurats barats a Artesa de Segre, demani’ns informació sobre la nostra modalitat de traductor jurat low cost.\nMoltes vegades els nostres clients necessiten traduccions jurades ràpides i per a satisfer aquesta necessitat oferim una modalitat de traductor jurat urgent a Artesa de Segre en què ens adaptem al termini que el client necessiti, sempre que sigui viable. Això ho aconseguim gràcies a comptar més de 1.000 traductors oficials i al nostre Sistema de Gestió de Projectes.\nEn la nostra empresa de traductors jurats Artesa de Segre som conscients de la importància de la puntualitat i per això apliquem un gran rigor en el compliment dels terminis, sent el nostre índex de traduccions puntuals superior al 99%. Ho aconseguim treballant amb traductors certificats a Artesa de Segre seriosos i amb uns procediments rigorosos.\nGràcies a comptar amb un gran nombre de traductors oficials a Artesa de Segre i al nostre Sistema de Gestió de Projectes podem abordar grans projectes formant equips de traducció ben coordinats i unificant la terminologia.\nEl fet d’haver desenvolupat diferents àrees d’especialització i de comptar amb traductors jurats en Artesa de Segre nadius altament especialitzats en diferents camps ens permet realitzar una àmplia varietat de projectes, incloent projectes en els quals dins d’un mateix text hi hagi terminologia corresponent a diverses àrees del coneixement.\nTots els traductors autoritzats a Artesa de Segre que treballen per a 1Global signen un Compromís de Confidencialitat. Si el client ho desitja, podem signar nosaltres al seu torn un Acord de Confidencialitat amb aquest.\nSi necessita un traductor jurat a Artesa de Segre:\nEn la nostra agència de traductors oficials en Artesa de Segre comptem amb traductors jurats jurídics, traductors jurats econòmics, traductors financers jurats, traductors mèdics jurats, traductors jurats tècnics, traductors científics jurats, per a administracions públiques, traductors farmacèutics, químics, de publicitat, de pàgines web, informàtics, per a empreses, d’informes, contractes i d’altres especialitats.\nAlguns dels documents típics per als quals més ens demanen el servei de traductor jurat a Artesa de Segre són els següents:\nIntèrprets jurats a Artesa de Segre\nTambé comptem amb intèrprets oficials a Artesa de Segre, que ofereixen el servei de traduccions parlades en jutjats, tribunals i altres administracions que requereixin traduccions orals. Si necessita intèrprets certificats en Artesa de Segre:\nAlguns documents per als quals certes administracions poden exigir traductors oficials jurats en Artesa de Segre són de partides de naixement, actes de matrimoni, certificats de defunció, certificats d’antecedents penals, demandes, contestacions a demanda, informes pericials i proves.\nAlguns organismes que solen exigir traductors jurats oficials a Artesa de Segre són els següents:\nTingui en compte que certes institucions (com algun consolat) quan demanen traduccions jurades oficials poden exigir també requisits addicionals (com que els traductors jurats estiguin a més homologats per aquesta administració). En aquest sentit, és responsabilitat del nostre client informar-se prèviament de tots aquests requisits addicionals abans d’encarregar una traducció oficial jurada en Artesa de Segre a la nostra agència de traduccions, la qual no assumirà cap responsabilitat per cap requisit de cap organisme que no se li hagi comunicat prèviament.\nCombinacions lingüístiques que més tradueix el nostre despatx de traductors autoritzats en Artesa de Segre\nLes combinacions lingüístiques més sol·licitades del servei de traductor jurat a Artesa de Segre són les següents: traduccions de l’espanyol a l’anglès, de l’anglès al castellà, de l’espanyol a l’alemany i alemany al castellà, així com de l’espanyol a l’italià, de l’italià a castellà, espanyol a xinès i xinès a castellà. També tenim una considerable demanda de serveis de traductor oficial Artesa de Segre del castellà al francès, del francès a espanyol, espanyol a català i català a castellà, espanyol a gallec i gallec a castellà, espanyol a basc i basc a castellà, espanyol a valencià i valencià a castellà, castellà a portuguès i portuguès a espanyol, espanyol a basc i basc a castellà, així com de traductors jurats del castellà a àrab, de l’àrab a espanyol, castellà a rus, rus a espanyol, castellà a romanès i romanès a espanyol.\nixí mateix oferim servei de traductor certificat en Artesa de Segre per a altres combinacions lingüístiques del castellà i a aquest idioma, de l’anglès i a aquesta llengua i de l’i a altres idiomes europeus, com l’holandès, neerlandès, suec, danès, finès, polonès, búlgar, txec, noruec, grec, eslovac, estonià, lituà i hongarès. Per al servei de traductors jurats Artesa de Segre a l’i de l’ucraïnès, bielorús, turc, eslovè, serbi, croat, bosnià, finlandès, llatí, macedoni, convé tenir en compte que a vegades necessitarem una mica més de termini per a tramitar la traducció, pel fet que hi ha menys traductors oficials a Artesa de Segre que en altres combinacions lingüístiques.\nTambé posem a les seves disposició el nostre servei de traductor en Artesa de Segre a l’i del xinès mandarí, àrab, bengalí, persa, hebreu, coreà i japonès, així com servei de signatura i segellat no oficial per a traduccions al letó, albanès, maltès, bosnià, aranès, hindi, irlandès, moldau, georgià, armeni, indonesi, malai, tailandès, panyabi, urdú, gujarati, occità, azerbayano i del amazig i altres llengües berbers, haussa, fulani, vaig manar, tuareg, amhárico i més de 150 llengües de tot el món. Per a algunes llengües molt poc comunes, com el yoruba, songhay, igbo, lingala, swahili o gujarati, sovint haurem de passar per l’anglès com a idioma pont, a causa de la falta de traductors natius que sàpiguen castellà.\nSOL·LICITI’NS SERVEI DE TRADUCTORS JURATS A ARTESA DE SEGRE.\nPer a sol·licitar un traductor oficial jurat en Artesa de Segre en format Word, Excel, Access, Powepoint, pdf, etc., interpretació jurada, ja sigui de cabina o consecutiva per a conferències o d’enllaç per a judicis o reunions de negoci, transcripció de cintes i àudios, maquetació de textos traduïts, revisió de traduccions o un altre servei lingüístic.\nSi desitja treballar per a nosaltres, ja sigui com a traductor oficial en Artesa de Segre o com a professional contractat en algun dels nostres departaments. Necessitem especialment traductors jurats certificats a l’i de l’anglès britànic, xinès, polonès, txec, eslovac, rus, ucraïnès, àrab, alemany, italià, holandès, francès i romanès. També són benvinguts traductors oficials certificats a Artesa de Segre natius de l’i a l’anglès americà, neerlandès, japonès, basc, gallec, hindi, suec, danès, noruec, finès, búlgar, bielorús i moldau. En menor mesura precisem de traductors jurats bons per a l’anglès australià, català, valencià, hongarès, estonià, letó, lituà, grec, urdú, bengalí, pastún, persa, panyabí i coreà.\nQuant a les especialitats, sobretot tenim necessitat de traductors jurats urgents a Artesa de Segre jurídics, tècnics, de programari, literaris, científics, aeronàutics, de telecomunicacions, automoció, electrònica i enginyeria. També de traductors oficials barats nadius de manuals d’ús per a electrodomèstics, màquines i equips (especialment maquinària tèxtil, maquinària per al plàstic, màquines-eina, maquinària química i farmacèutica), i de traductors jurats low cost de textos sobre temàtica tèxtil, ferroviària, naviliera, sobre energies renovables, electricitat, aviació, distribució comercial minorista i majorista, revistes i periòdics. En menor mesura ens fan falta traductors oficials jurats ràpids en Artesa de Segre per a textos sobre tecnologia (especialment tecnologia de la informació), metal·lúrgia, química (sobretot hidrocarburs, petroquímica i combustibles), moda, energia nuclear, energia tèrmica, gas, educació, viatges, salut, toxicologia, construcció, agricultura, ramaderia, receptes, cartes de restaurant, patents i plecs de condicions per a licitacions de projectes d’obres públiques, ports, aeroports i infraestructura.\nSi està interessat a ser el nostre agent comercial a Artesa de Segre o en altres temes relacionats amb la publicitat, la labor comercial, la comunicació i el màrqueting de les traduccions i altres serveis lingüístics (incloent xarxes socials i màrqueting digital).\nTraductors jurats oficials en municipis pròxims a Artesa de Segre\nAixí mateix tenim traductors oficials jurats en municipis pròxims a Artesa de Segre:\nEmpresa de traductors jurats ràpids i de qualitat a Guissona


avibotet.cat: LES SANTES\nEl pati de la Residència Sant Josep, estaba ple de gom a gom.\nEl 28 de juliol de 1911, (ara fa cent anys) la cobla Principal de la\nBisbal va actuar per primera vegada a la Festa Major de Mataró.\nL'alcalde de Mataró, Sr. Joan Mora, lliura uns records\nal director de la cobla bisbalenca, Francesc Cassú per\ncommemorar aquest centenari.\nLluís Pujals (tible), Ferran Miàs (tenora), Ramon Mora, Josep\nRamon Prats, Albert Font (trompetes) i Pere Rabasseda (flabiol),\nels solistes de les peces de lluiment programades.\nLa Santa Espina amb el pùblic dempeus va donar per finalitzat el concert.\nEtiquetes de comentaris: CONCERTS 2011, Mataró, Principal de la Bisbal\nUs recomano: LES SANTES ~


Dimecres amb nuvolositat abundant, sobretot al matí - maresme360 - Portal de notícies de la comarca del Maresme\nInicioDimecres amb nuvolositat abundant, sobretot al matí\n20 novembre, 2012 Redacció General 0\nLa previsió del temps al Maresme per aquest dimecres segons el servei meteorològic del Consell Comarcal del Maresme indica que la nuvolositat serà abundant durant el matí però disminuirà de cara a la tarda. Tot i això no s’esperen precipitacions.\nEls vents seran fluixos, de força 1 a 2 i de component sud al matí girant a sud-oest de cara a la tarda. Mar arrissada amb àrees de marejol durant la segona meitat del dia a tota la costa del Maresme. Les temperatures màximes es mantindran sense canvis i aniran dels 15 als 17 graus mentre que les mínimes oscil·laran entre els 10 i els 13 graus.\nArenys de Mar aprova les ordenances fiscals del 2013 en un ple extraordinari


Riberaonline.info - Priorat, Ribera d'Ebre i Terra Alta: Joventut ja ha registrat 183 activitats de lleure per aquest estiu a les Terres de l'Ebre amb 7.147 infants i joves inscrits\nLa Direcció General de Joventut (DGJ) ha registrat, fins a dia d'avui, un total de 183 activitats de lleure per aquest estiu a les comarques de les Terres de l'Ebre, que han estat notificades per les entitats organitzadores de les activitats: entitats d'educació en el lleure, associacions educatives juvenils, associacions de pares i mares, empreses i institucions.\nA aquestes activitats hi ha inscrits, hores d'ara, un total de 882 dirigents, 71 persones de suport i 6.194 participants, que majoritàriament faran casals de vacances (5.550 inscrits en 138 activitats). La resta d'activitats es reparteixen entre les colònies (698 i 17 activitats), les acampades (596 i 15), les rutes (119 i 6) i els camps de treball (184 i 7).\nI pel que fa al lloc de realització, el Baix Ebre és, fins a data d'avui, la comarca amb més participants inscrits (2.630), seguida del Montsià (2.621), Ribera d'Ebre (1.397) i la Terra Alta (499).\nLes entitats organitzadores tenen de termini fins a set dies abans de l'inici de l'activitat per a notificar-la electrònicament a la DGJ, de manera que les xifres encara creixeran les properes setmanes. Segons les previsions de la DGJ, de juny a setembre s'arribarà a xifres similars a la participació de l'estiu passat, en què 7.635 nois i noies acompanyats per 974 dirigents i monitors van participar en 207 activitats arreu de les Terres de l'Ebre.\nSón dades que ha donat a conèixer aquest matí el director general de l'Agència Catalana de Joventut (ACJ), Cesc Poch, durant la visita al camp de treball internacional "Amfibis Mediterranis: restauració hàbitats aquàtics", que de l'1 al 15 de juliol acull 15 nois i noies de 18 a 29 anys a l'Ampolla (Baix Ebre). Ho ha fet acompanyat de l'alcalde de l'Ampolla, Francesc Arasa, i del coordinador territorial de Joventut a les Terres de l'Ebre, Joan-Lluís Barberà.\nEls participants a l'activitat, organitzada per l'ACJ, eliminen la vegetació i espècies al·lòctones de la Bassa de Fornós i construeixen una bassa d'argila adjacent com a hàbitat i reproducció d'amfibis (granotes, gripaus i tritons).\nAl final de la visita al camp, que és novetat d'aquest 2019 i està gestionat per l'Associació Ornitològica Picampall, Poch ha reconegut la feina que hi duen a terme els joves voluntaris. El director de l'ACJ també ha posat en valor l'aposta del Govern per aquest tipus d'activitats que es basen en el compromís i la feina del jovent participant per transformar la realitat, i en el cas concret de l'Ampolla, ajuden també a recuperar el medi natural.\nPosteriorment, la comitiva també ha visitat l'alberg de Joventut Mas de la Coixa de Móra la Nova (Ribera d'Ebre) on del 7 al 14 de juliol tenen lloc les colònies poliesportiu municipal esportives de bàsquet del programa "L'estiu és teu!". En aquestes estades hi participen un total 43 de nois i noies de 8 a 16 anys. Durant la visita, a la qual també ha assistit l'alcalde de Móra la Nova, Sisco Moliné, Poch ha posat en valor les 12 beques atorgades a participants d'aquesta activitat per garantir la igualtat d'oportunitats.\nLes visites a les activitats d'educació en el lleure d'aquest matí a l'Ebre també han inclòs les colònies combinades d'idiomes i esports de "L'estiu és teu!" que durant la segona setmana de juliol tenen lloc a l'alberg de Deltebre, al qual participen 67 nois i noies, 23 dels quals són becats.


Fes teva la comunitat climàtica a la UPC\nA la UPC ens hem compromès amb l'Objectiu de Desenvolupament Sostenible 13 "Acció pel clima".\nT’agradaria col·laborar en connectar el coneixement científic amb la ciutadania al voltant de l’emergència climàtica? Vols aprendre treballant sobre projectes de l'àmbit climàtic durant els teus estudis?\nActua per avançar en l’ODS 13!\nVolem millorar l'educació i la sensibilització davant els efectes de l'emergència climàtica creant una comunitat orientada a aprendre, divulgar i intervenir en projectes de l’entorn per reduir les emissions de CO2 i augmentar la resiliència.\nHem fet ja les primeres passes en la definició de la comunitat i volem ara incloure-hi la veu de l'estudiantat. Fes teva la comunitat climàtica!\nQuan: 25/05/2021 de 15:30 a 17:00


La Comissió de Festes de La Granja d’Escarp ha decidit suspendre els actes de la Festa Major d’estiu, que s’havien de celebrar d’aquí uns dies, pels volts de Sant Jaume, i l’Ajuntament dedicarà 15.000 euros de la partida de Festes a ajuts socials i a minimitzar la caiguda de l’activitat econòmica a la població.\nLa decisió de la Comissió de Festes té el seu originen en l’entrada en vigor, aquest dimecres, del nou Decret de confinament, on es publiquen les mesures per a Lleida ciutat i sis pobles del Baix Segre, entre ells La Granja d’Escarp. Aquest decret restringeix l’entrada i la sortida a la zona compresa entre els municipis esmentats, durant els propers 15 dies, i es limita al màxim possible les sortides de casa. Davant d’això, la Comissió de Festes ha decidit suspendre els actes previstos.\nDe fet, la Comissió feia setmanes que estava treballant en un format de festa major molt més restrictiu, i volia anunciar un seguit d’activitats culturals i de lleure, que s’encabien en els supòsits que Salut i Interior permetien. L’entrada en vigor, però, d’aquest nou confinament, ha fet prendre consciència als membres de la Comissió que calia suspendre qualsevol activitat, ja que la limitació de mobilitat i de reunió és molt restrictiva.\nDavant d’aquesta decisió, l'Ajuntament de La Granja d'Escarp ha decidit destinar 15.000€, part de la partida de Festes, a un seguit de mesures econòmiques que tenen com a finalitat reduir l’impacte social de la caiguda d’activitat econòmica generada pels tancaments comercials decretats, i abordar les situacions de vulnerabilitat que la crisi està provocant.\nDes del consistori, s’entén que la situació excepcional provocada per la pandèmia i les conseqüències econòmiques que se’n deriven fan necessari establir mesures econòmiques per minimitzar-les. L’Ajuntament considera que el comerç local és un referent en el desenvolupament econòmic i estructuració social del municipi, i per tant es fa necessària la col·laboració des del consistori per al manteniment d’aquest sector.\nÉs amb aquesta finalitat que l’Ajuntament preveu la modificació del pressupost municipal per tal de transferir els recursos previstos inicialment per a la celebració de la Festa Major cap a l’economia local amb la voluntat d’evitar situacions de vulnerabilitat i assegurar el manteniment de l’estructura comercial local.\nIgualment, s’establirà un sistema d’ajuts per tal de procedir a la transferència als sectors necessitats d’aquests recursos, tot seguint els procediments legalment establerts. Es preveu que part d’aquests ajuts s’atorgaran mitjançant vals per a consumir en comerços locals.


[TC283] Age - Vallcebollera - Tot Cerdanya\nRuta circular per a bicicleta elèctrica o tot terreny entre la Baixa i l'Alta Cerdanya. L'itinerari enllaça els poble d'Age, Vilallobent, Vallcebollera, Oceja i Palau de Cerdanya, a més de descobrir racons singulars com la Jaça de l'Orri de l'Andreu i la Capella de Sant Bernabéu.\nAge, situat a 1164 msnm, és una entitat de població del municipi de Puigcerdà, situada en un turó en mig del pla entre els rius Segre i Vanera. El nucli antic del poble és prou atapeït, amb carrers molt estrets que envolten la Plaça Major, on s'hi troba l'església de Sant Julià d'Age. Prop de la plaça, a l'encreuament entre el carrer Puigcerdà i el carrer Pas, s'hi troba l'antiga escola, un edifici petit que ara fa de local social, envoltada per una zona d'esbarjo, amb parc infantil i pista poliesportiva.\nGairebé tot el recorregut transcorre per pistes de bona petja, a estones dins d'atapeïts boscos i d'altres, amb paisatges més oberts. Al llarg del recorregut trobarem fonts al refugi de l'Orri de l'Andreu (a on proposem fer parada i fer un mos), Vallcebollera, Oceja i Palau.\nA banda de la capella de Sant Bernabéu, pel camí també trobarem l'església parroquial de Sant Feliu, als afores de Vallcebollera, i la de Sant Roc, dins el nucli d'Oceja.\nBaixa Cerdanya / Alta Cerdanya\ntagPlaceholderEtiquetas: Moderada, Baixa Cerdanya gironina, Alta Cerdanya, e-bike, mtb, 20-40, Age, orri de l'Andreu, Palau de Cerdanya, Vallcebollera, capella de Sant Bernabé, Palau, Vilallobent


Figueres aprova les obres al local del Sant Pau amb el suport de Compromís - Diari de Girona\nFigueres aprova les obres al local del Sant Pau amb el suport de Compromís\nEl regidor d'aquest partit, contrari al projecte abans del pacte, hi va votar a favor i la resta de l'oposició, molt crítica amb l'afer, en contra\nAbans que comencés el ple -que ho va fer amb mitja hora de retard-, l'alcaldessa va llegir una declaració institucional consensuada amb els 21 regidors del consistori. Al document es demana, aprofitant la propera reunió que se celebrarà dimarts vinent, més implicació i col·laboració activa de les Conselleries d'Interior, Benestar Social, Justícia, Territori i Educació per a fer front a la problemàtica al barri de Sant Joan. L'escrit és fruit de la Junta Extraordinària de portaveus convocada la setmana passada i recull que tots els grups són «conscients que no es tracta d'uns fets aïllats, sinó fruit de la creixent activitat delictiva que porten a terme en aquesta zona uns determinats grups que posen en perill els propis veïns del barri i de la resta de la ciutat». Afegeixen que «més enllà de totes les iniciatives urbanístiques, pedagògiques i d'acció social cal també més fermesa en matèria de seguretat» i que els problemes ultrapassen les competències municipals. Per això, diuen, «cal una intervenció integral i transversal de totes les forces de seguretat en col·aboració amb les autoritats judicials i els màxims òrgans d'acció social i educativa del país».\nL'equip de Govern de Figueres (CiU i PSC) va aprovar definitivament ahir el projecte d'obres per a adequar part del polèmic local del carrer Sant Pau per a ubicar-hi les oficines de Serveis Socials. Ho van fer amb el vot afirmatiu del regidor de Compromís d'Esquerres de Figueres, Xavi Monfort, que sempre s'havia mostrat contrari al procés i que ahir va aixecar el dit per sorpresa de molts edils. La resta de grups de l'oposició (ERC, CUP, C's i PP) s'hi va tornar a mostrar diametralment en contra. D'altra banda, també es va aprovar el càrrec de Directora de Seguretat de nou amb crítiques de l'oposició i, en aquest cas, l'abstenció de Monfort.\nL'alcaldessa,?Marta Felip, va recordar en el moment de la votació que els Serveis Socials es troben en unes condicions deplorables tot i que l'oposició va reclamar no barrejar debats. Sigui com sigui, l'alcaldessa va reivindicar de nou el «bon negoci» de la compra del local per a fer-hi aquestes dependències així com un Centre de Distribució d'Aliments. La resta de grups van recordar que sempre han vist aquest afer com un «mal negoci» i la CUP, fins i tot, va fer referències a Compromís demanant que «tothom fós conseqüent». Felip va acusar-los del «no pel no» i de no fer propostes, un extrem que tant el PP com ERC van refusar. Sigui com sigui, Monfort va donar-hi suport i aquesta vegada ho va fer sense explicació de vot. El ple d'ahir també va abordar les renúncies de les regidores Montse Boher (CUP) i Mar Casas (CDC), que va llegir un emotiu discurs.


Escola d'estiu a Ontinyent - Portal de Xàtiva\nEscola d’estiu a Ontinyent\nEls xiquets i xiquetes participants potencien la seua creativitat amb “la volta al món en 30 dies”\nL’escola d’estiu d’Ontinyent, situada aquest any al col·legi Martínez Valls, ha creuat ja Àfrica, Europa i Amèrica en les seues activitats temàtiques sobre “la volta al món en 30 dies”. Amb música, manualitats, pel·lícules, contes i gastronomia, els alumnes de l’escola d’estiu, d’entre tres i nou anys d’edat s’endinsen en les particularitats de cadascun dels continents, a un ritme d’un per setmana.\nQuan passaven per Àfrica, van experimentar cançons en idioma suahili i menjars propis del continent, i quan es trobaven a Europa van fer una visita al barri de La Vila, en busca del passat medieval de la ciutat. “Els xiquets i xiquetes desenvolupen la seua creativitat amb estes activitats, ocupant així d’una forma enriquidora aquest mes de vacances”, destacava Pepe Pla, regidor d’Educació de l’Ajuntament d’Ontinyent.\nPublicado el julio 24, 2013 Autor Portal de XàtivaCategorías Com. Valenciana, Ontinyent, XàtivaEtiquetas escola, estiu, Ontinyent\nAnterior Entrada anterior: Canals celebra mañana la Nit del Farolet\nSiguiente Entrada siguiente: Enrique García clausura el III Curs de Direcció Musical de La Nova de l’Olleria


Art-4 butlletí electrònic juny 2012 – Una sentència favorable al PAS – CAU-IAC\nArt-4 butlletí electrònic juny 2012 – Una sentència favorable al PAS\nUna sentència favorable al PAS\nEl Jutjat de Sabadell ha dictat sentència favorable a una treballadora de la UAB en la que es reconeix el dret a cobrar, amb caràcter retroactiu, la part corresponent a la reducció de jornada per cura d’un familiar amb alt nivell de dependència.\nEl Jutjat Social núm. 1 de Sabadell ha dictat, amb data 25 de febrer de 2012, una sentència favorable a una treballadora de la UAB .\nEl motiu de la demanda era una reclamació de dret i de quantitat de salari retroactiu per reducció de jornada. Caldria fer un petit resum de com ha anat tot el procés:\nDes d’octubre de 2005 la treballadora gaudia d’una reducció de jornada i sou d’un terç per tenir cura d’un familiar de primer grau de consanguinitat. En data 2 de juny de 2010, el Departament d’Acció Social i Ciutadania (ara Benestar i Família) de la Generalitat de Catalunya, reconeix una disminució del 93% del seu familiar a càrrec, en aquest cas, el pare. Aquest grau de disminució reconegut té efectes retroactius des de maig de 2008, data en que es va cursar la sol·licitud. Immediatament després de tenir coneixement d’aquesta resolució, la treballadora sol·licita a l’Ârea de PAS de la UAB que se li reconegui el dret a percebre el 80% del salari segons l’aplicació de l’article 26 apartat c) de la Llei 8/2006, de 5 de juliol, de Mesures de conciliació de la vida personal, familiar i laboral del personal al servei de les administracions publiques de Catalunya que estableix la reducció de jornada d’un terç amb dret al 80% de les retribucions per tenir a càrrec a un familiar, fins a segon grau de consanguinitat o afinitat amb una discapacitat o disminució reconeguda igual o superior al 65%. La treballadora demana el reconeixement també d’aquest dret a efectes retroactius, des de maig de 2008. Aquesta petició és estimada parcialment per part de la UAB; ja que només se li reconeix la bonificació del 80% des del moment en que es fa la sol·licitud, o sigui des de juny de 2010, al·legant que la retroactivitat que reconeix la Generalitat no vincula a la UAB.\nEn vista de la resposta, la treballadora decideix posar un recurs d’alçada a la rectora que resulta també desestimat. Convençuda de la legitimitat de la seva petició, decideix interposar una demanda reclamant la regularització de les diferències salarials retroactives, així com de les cotitzacions a la Seguretat Social.\nFinalment i després de més d’un any d’espera, el Jutjat Social núm. 1 de Sabadell va dictar sentència favorable a la demandant, estimant parcialment la demanda només a 1 any rectroactiu degut a la prescripció d’un any establerta a l’article 59 de l’Estatut dels Treballadors i condemnant a la UAB al pagament de les diferències salarials d’un any retroactiu, que actualment ja han estat abonades a la treballadora.\nEn el nostre país i en aquests moments de gran vulneració dels drets del treballadors/res, es tracta d’una victòria petita, però important, perquè crea jurisprudència i dona eines de lluita a la resta de treballadors de l’administració pública i als agents socials que lluiten pels nostres drets.\nDarrera actualització de dimarts, 26 de juny de 2012 10:33


Entra en servei el nou aparcament de la plaça del Bimil·lenari de Tortosa\nEl delegat del Govern a les Terres de l'Ebre, Xavier Pallarès, acompanyat de l'alcalde de Tortosa, Ferran Bel, posen en servei l'aparcament de turismes.\nSerà gratuït fins a la tardor per donar-lo a conèixer als ciutadans i fomentar el seu ús\nActualitzada 20/07/2017 a les 14:45\nEl delegat del Govern a les Terres de l’Ebre, Xavier Pallarès, acompanyat de l’alcalde de Tortosa, Ferran Bel, ha posat aquest dijous en servei un aparcament de turismes en superfície a Tortosa, al costat de la parada de l’autobús de connexió de la plaça del Bimil·lenari amb l’Hospital Verge de la Cinta. Els treballs han comptat amb un pressupost de 270.000 euros i un termini d’execució de tres mesos. El recinte ocupa una superfície d’uns 4.000 metres quadrats i té una capacitat d’estacionament per a 118 vehicles. Per tal de donar-lo a conèixer i fomentar el seu ús, serà gratuït fins a la tardor, quan passarà a ser gratuït exclusivament per als usuaris de l’autobús a l’hospital.\nEl Departament de Territori i Sostenibilitat destaca que aquesta actuació té com a objectiu fomentar els desplaçaments en transport públic i descongestionar de vehicles l’entorn del centre hospitalari. A més, es complementa amb el nou autobús llançadora que, des del setembre passat, uneix l’Hospital Verge de la Cinta i la plaça del Bimil·lenari, amb parada intermèdia a l’estació d’autobusos de Tortosa. Aquest servei ha reforçat la connexió amb autobús al centre hospitalari de manera que la freqüència de pas és de 15 minuts.\nL'Ajuntament de Tarragona afronta, amb anys de retard, la plaga de tèrmits al palau municipal\nLa venda de dècims de la loteria de la Grossa de Nadal cau prop d'un 30 per cent\nFins a 1.200 voladors omplen de pòlvora els racons de la ciutat de Tarragona\nTarragona viu un moment històric amb el ball de l'àliga i el lleó a la catedral\nEl Camp de Tarragona suma set nous grups...\nPugen a 602 els grups escolars confinats per...\nJoel ha tornat per quedar-se\nTarragona i l'Ebre registren una nova mort per...\nEls casos positius de covid a les escoles són ...\nTarragona viu un moment històric amb el ball ...\nL'FCF permetrà l'assistència de públic a les gr...\nEl Procicat aprova limitar a sis persones les...\nEl Procicat manté set dies més les r...\nGoogle Maps també informarà a partir d'ara s...\nCiutadans Tarragona presentarà una moció per f...\nLa FAVT reivindica la funció del moviment ...\nLa futura llei contempla eliminar el cablejat...\nLes estacions de càrrega per a cotxes ...\nNo, no, aquest no passa per Madrid\nEl vuitè Jutjat de Primera Instància de Reus s...\nLes escoles de Reus podran utilitzar places i...\nEls balls petits porten a Mas Iglesias la...\nLa venda de dècims de la loteria de la Grossa ...\nL'Ajuntament de Tarragona afronta, amb anys de...


Rutes en autocaravana a la tardor | Autocaravanes Carreras\nRutes de cap de setmana per gaudir de la tardor en família\nSi vols gaudir d’una escapada de cap de setmana en família, pren nota d’aquestes recomanacions de rutes en autocaravana a la tardor. Viatjar amb els petits de cas pot ser un maldecap, sobretot si t’has de regir pels horaris rígids d’algun tipus d’allotjament turístic. Per aquest motiu, cada cop són més les famílies que escullen viatjar en autocaravana, ja que els ofereix una flexibilitat i una infinitat d’oportunitats que no tindrien en un hotel o apartament convencional.\nA Autocaravanes Carreras disposem de diversos models d’autocaravanes perquè puguis escollir quina d’elles encaixa millor amb el teu perfil de família i el tipus de ruta que voleu fer.\nLa nostra llarga trajectòria en el sector llogant aquest tipus de vehicles ens permet aconsellar-te sobre l’autocaravana que has d’escollir per viatjar de manera còmoda. Nosaltres ens encarregarem de posar-te-la a punt perquè tu, només hi hagis de pujar amb la teva família i posar-vos en marxa direcció a la vostra propera aventura. Així que ja ho saps, si vols llogar una camper per un cap de setmana i gaudir de la tardor: a Autocaravanes Carreras et podem ajudar.\nRutes en autocaravana a la tardor: excursions entre volcans\nUn dels avantatges de les rutes en autocaravana a la tardor és que et permeten gaudir d’una infinitat de paisatges de tonalitats groguenques, vermelles i marrons. Les rutes de cap de setmana no et permeten anar molt lluny, però tenim la sort de tenir a prop de casa paisatge i activitats molt interessant per fer en família.\nLa primera de les propostes que et fem des d’Autocaravanes Carreras és a la Garrotxa. Lloga la nostra Carado V132 i posa rumb a la comarca dels volcans. Podràs carregar sense problemes les bicicletes i material esportiu a la nostra autocaravana perquè no hagis de llogar material in situ, ja que disposa de bastant espai d’emmagatzematge.\nEls imprescindibles de la teva ruta en autocaravana per la Garrotxa\nA continuació, et deixem una llista d’activitats perquè gaudeixis d’aquesta escapada de cap de setmana.\nEl centre històric de Besalú. Allà hi trobareu un pont medieval preciós on us podreu fer fotos i posturejar a les xarxes socials.\nExcursions als volcans d’Olot i Santa Pau. Els volcans Croscat i Santa Margarida són de fàcil accés i són ideals perquè els més petits de la casa gaudeixin d’una experiència única.\nEl poble medieval de Santa Pau. Endinsar-se als seus carrerons és com viatjar enrere en el temps. No us oblideu de tastar el producte estrella d’aquesta localitat: els famosos fesols de Santa Pau.\nRuta de les fonts a Sant Joan les Fonts. Aquest municipi podeu descobrir-lo mitjançant una infinitat d’excursions caminant o en bicicleta.\nLa Fageda d’en Jordà. Aquesta és una de les insígnies de la comarca. Aquesta visita consisteix en un meravellós bosc que amaga un centre especial de treball molt singular. Us recomanem que el visiteu i que aprofiteu per tastar els productes que hi elaboren. Us agradaran tant que no podreu resistir-vos a la temptació d’omplir la nevera de l’autocaravana amb flams i iogurts de La Fageda.\nRutes en autocaravana a la tardor: la màgia de la Vall de Boí\nLa Vall de Boí es considera la joia de l’art romànic a Catalunya. Moltes persones coneixen aquest paratge per l’estació d’esquí que hi ha a prop. No obstant això, descobrir aquest territori a la tardor és una magnífica opció, ja que no estaràs condicionat per la neu, el gel i tot el que comporta l’hivern.\nSi estàs preguntant quines rutes en autocaravana a la tardor pots fer a la Vall de Boí, has de prendre nota de totes les propostes que des d’Autocaravanes Carreras t’hem preparat perquè gaudeixis amb la nostra Carado A464.\nEls imprescindibles de la teva ruta en autocaravana per la Vall de Boí\nEl vídeo-mapping de Sant Climent Taüll, on podreu veure com era l’interior d’aquesta capella romànica segles enrere.\nLes set esglésies que formen el conjunt romànic de la Vall de Boí.\nDescobrir Pont de Suert i fer excursions prop del riu per descobrir uns animalons molt simpàtics: les llúdrigues.\nEl Parc Natural d’Aigüestortes ofereix una infinitat de possibilitats de rutes senderistes, de trekking, excursions en bicicleta i uns paisatges d’infart.\nMés opcions de Camper\nJa saps on anar al novembre amb l’autocaravana?\nPrepara la teva propera aventura de cap de setmana de la mà d’Autocaravanes Carreras. Aprofita tots els avantatges de viatjar en autocaravana i lloga’n una. Pots contactar amb nosaltres escrivint un correu a info@autocaravanescarreras.com o trucant al 93 778 82 08.


Dia 14. La Falange es reivindica | Coses a dir\nPublicat el 14 d'agost de 2018 per Mònica Amorós i Gurrera\n— Josep Huguet (@Josep_Huguet) August 10, 2018\nI una altra cosa important que cal recordar:\nUna altra cosa que no hauríem d'oblidar. Barcelona i Catalunya sempre s'ha manifestat contra atemptats a la resta de l'Estat. En el cas del 17A cap partit ni institució espanyola va moure 1dit en solidaritat. Les campanyes de demonització dels catalans els feia víctimes alienes\n— Josep Huguet (@Josep_Huguet) August 11, 2018\nTotalment encertada l’afirmació de Josep Huguet. La manca de mostres de solidaritat de la resta de l’Estat fan evident que, sentimentalment, ja no hi formem part: “Plataforma por la expulsión de Cataluña de España“.\nI continuant amb els atemptats, “la policia espanyola sabia que l’imam de Ripoll havia desaparegut setmanes abans dels atemptats“. Un reportatge d’investigació de Vilaweb.\nActualitat en titulars:\nLa CUP no participarà en l’homenatge a les víctimes del 17-A per la presència de Felipe VI.\nPaluzie refusa la invitació de Colau a l’acte de commemoració del 17-A per la presència de Felipe VI.\nVarios CDRs de Barcelona apuestan por no manifestarse contra el Rey el 17-A.\nAvui ha saltat aquest tuit:\nFa només 4 anys. https://t.co/qBCEsdm5V7\n— Eduard Voltas (@eduardvoltas) August 13, 2018\nI hi ha hagut cert debat entre els dos (Colau-Voltas), seguiu el fil.\nEl que és segur és que la presència de Felip VI i l’absència de Trapero (Trapero no vol homenatges) i Forn (Forn no vol cap homenatge el 17-A) portaran cua.


Barris en xarxa: Immigrant/ emigrant: la cara d'una mateixa moneda\nPer Cristian Cepeda, tècnic en projecte d'Immigració de la Fundació CONFAVC.\nEn un moment en què la crisi econòmica s’aprofundeix i, de forma paral·lela, augmenta el racisme i la xenofòbia als barris, el món de la política oficial, desunit en la majoria dels temes importants, sembla unir-se en un discurs monolític per endurir les lleis cap als immigrants.\nEs tracta d’un triple moviment que cerca, per una banda dificultar, com sigui, l’ingrés dels immigrants a Espanya. Per exemple, per un cantó, el 2010 més de 100 mil immigrants van ser interceptats en alta mar pel programa militar europeu Frontex. De l’altre, es promou una legislació més estricta per als que volen normalitzar la seva vida en aquest país, com la negació a l’empadronament per a persones en situació irregular, la imposició d’exigències legals per acreditar la integració, etc.\nFinalment, la persecució als anomenats "sense papers" amb batudes contra persones amb situació irregular, la prolongació de l’estada en els Centres d'Internament per Estrangers (CIE). Es tracta, en cada un dels casos, de fer-se càrrec d’una suposada sensació de la ciutadania entorn de que "Aquí no cabem tots", que exigiria a l’Estat actuar per frenar una invasió fictícia.\nParadoxalment la situació és que, mentre els mitjans de comunicació i els programes periodístics li dediquen hores i pàgines a donar compte de l'anomenat "fenomen de la immigració", una altra part d’aquests mateixos mitjans es dedica, paral·lament, a mostrar els efectes positius de l’emigració espanyola en diferents llocs del món. Ja sigui RTVE, amb "Espanyols pel Món", o la Cadena Cuatro, amb "Callejeros Viatgers", tots dos programes amb bons índexs d’audiència lliuren setmana a setmana, de manera lúdica i entretinguda, històries de madrilenys, catalans, bascos, andalusos, entre altres, que per una o altra raó van decidir canviar la seva adreça oficial, per Londres, Moscou o Egipte.\nL’èxit d’aquests programes crec que ha estat evidenciar un fet poc visible en el discurs de les autoritats. Segons dades de l'empresa Suïssa Addeco, en els darrers 2 anys són més de 120 mil els espanyols que han emigrat. Entre ells 17.000 madrilenys, 14.000 canaris, i 14 mil catalans. L’estudi afirma que els emigrants espanyols del present responen a un perfil clar, tenen entre 25 i 35 anys i un elevat nivell de qualificació, la qual cosa respon al patró que els sociòlegs anomenen de 'migració selectiva' o 'fuga de cervells'.\nEs tracta d’un moviment d’emigració que, si es manté, podria equiparar-se - no en el perfil sinó en la quantitat- al període del 1960-1970, durant el qual més d'un milió d’espanyols van emprendre camí cap a diferents llocs, principalment d’Europa, a la recerca de millors condicions laborals i de vida.\nAquest breu anàlisi de les xifres no pretén sinó posar en evidència el que resulta obvi, en el món actual, els éssers humans ens movem pel planeta. Sempre ho han fet. Per això la immigració, així com l’emigració, són les dues cares d’una mateixa moneda.\nPublicado por CONFAVC en 12:59\nEtiquetas: emigració, immigració


Coneixent mons: Tornem a Canadà\nProbablement deuria portar unes quantes hores aturant un cotxe rere l’altre i formulant una i altra vegada les mateixes preguntes. Obria la barrera i donava pas al següent vehicle. El següent va resultar ser una furgo andorrana que volia sumar xifres al compta-quilòmetres. Els passaports donaven voltes a les seves mans fins que un altre agent va venir a atendre’ns amb francès. L’un enganxat al costat de l’altre, ens miraven perplexos des de la cabina, mentre els hi explicàvem una petita historieta sobre dos viatgers que havien enviat una furgo des d’un petit país que es feia dir Andorra. Quan la història va haver acabat, ens van mirar amb un somriure, l’estampilla va caure amb força sobre el passaport i tornàvem a tenir un nou visat de sis mesos per voletejar per Canadà. No va haver-hi preguntes enrevessades ni pastors alemanys que ensumessin la furgo. Simplement un “bon voyage”.\nCom ens passava des de feia un temps, buscàvem com petits exploradors un indret tranquil on girar el seient de la furgo, posar els peus damunt de l’altra cadira i perdre la mirada en algun lloc de l’horitzó. Point Pelee va ser un d’aquests indrets on hauríem perdut la mirada i els passos caminant per la vora del llac Erie. La brisa del llac ens acariciava les galtes i ens demanàvem en quin lloc del món un llac tenia brisa. Doncs els Grans Llacs en tenien. El llac Erie que formava part d’un dels cinc llacs resultava ser el més càlid i biològicament productiu de tots i per molt lluny que miréssim no cabia fi en aquella immensitat. Entre pins i natura, es feia difícil imaginar als 1900s cases col·locades unes al costat de les altres envaint aquell hàbitat natural i destruint espècies d’animals en un període de temps esgarrifador. Ara no hi quedava res més que la petjada de l’home i unes fotografies exposades al museu de famílies carregant literalment les cases sobre rodes per abandonar aquell espai que el govern havia decidit protegir.\nPoint Pelee National Park - Ontario\nMar? No! Llac! - Point Pelee National Park - Ontario\nCases canadenques - Ontario\nTornàvem a avançar sobre el quitrà i ens dirigíem a noranta quilòmetres per hora cap les Cascades del Niàgara. Podíem haver-ho pres més amb calma però era massa inquietant pensar que estaven a tan sols unes hores com per entretenir-nos pel camí.\n7.000 tones d’aigua per segon queien davant nostre i aquell cicle no s’havia aturat ni un segon des de molt abans de la darrera glaciació. Cada fotografia sortia diferent per moltes vegades que preméssim el botó. No n’érem conscients però la imatge que en aquell precís instant observàvem era única i irrepetible. Ni en un passat ni en un futur es tornaria a repetir aquella imatge. L’erosió de l’aigua avançava ràpidament (30cm/any) i es feia difícil imaginar les mateixes cascades onze quilòmetres més avall 10.000 anys enrere. La mateixa aigua que havíem vist uns dies enrere al llac Erie arribava fins on ara érem, es repartia sobre 671 metres d’amplada i queia amb brutalitat 55 metres avall per desembocar al llac Ontario que més endavant trobaríem. Unir-se a la multitud de turistes que agafaven el vaixell va ser el resultat d’una dutxa gratuïta i un parell de fotos mal fetes a causa de l’espuma d’aigua que es formava al peu de les cascades. Però ben mirat, allò poc ens preocupava. Estàvem sota mils i mils de tones d’aigua mentre a l’altra banda de l’oceà s’aixecava el sol un 1 de juny de 2013.\nRàpids Whirpool - Niagara Falls - Ontario\nNiagara-on-the-Lake - Ontario\nLlac Ontario - Niagara-on-the-Lake - Ontario\nUna centena de fotos s’acumulaven ara en una carpeta de l’escriptori on hi deia “Cascades del Niàgara”. Tan sols havien passat dos dies però el temps jugava a fet i amagar i semblava que havia passat una eternitat des d’aleshores. Ens aixecàvem cada dia en un indret diferent i a vegades costava recordar on havíem dormit la nit anterior. Era confús obrir la cortina i veure que aquella no era la mateixa imatge que la del matí anterior. Que tot el que hi havia al nostre voltant canviava a cada quilòmetre que sumàvem i que encara quedaven molts matins diferents.\nAquell matí havíem decidit aixecar-nos a Toronto. Era la cinquena ciutat que visitàvem i aquesta vegada s’aixecava sobre el llac Ontario. Les canoes omplien de colors el port, sí el llac tenia port, i les oques passejaven sobre el passeig feixugues davant la idea de remullar-se a l’aigua. Era agradable caminar amunt i avall i saber que un podia allunyar-se del centre amb pocs minuts, agafar la canoa i remar fins esgotar-se. Sí... en certa manera érem dos remant sobre una canoa des de feia dies en algun indret del món.\nPublicat per Coneixent Mons a 17:05\nCarles 3 de juliol de 2013 a les 8:07\nOstres companys !!!! Però que maco que és tot això !!!! Ara,ara, ara m'agrada encara més!!! Quin troç de pais aquest Canadà!!!! Quin peaso de finestra al món que m'esteu obrint!!!\nUna abraçada companys, us escric aviat !!!!!!\nMarc i Ester 6 de juliol de 2013 a les 18:29\nI esperat!!! Que això només ha fet que començar ! Ja tenim ganes de penjar noves fotos que segur que et faran embafar els vidres d’aquesta finestra! ;)\nPascale i Balta 4 de juliol de 2013 a les 23:59\nUff , ja us he agafat. Estic al día. Quin canvi de paisatge entre USA i Canada. Les construccions mes maques a Canada. Es nota nes cuidat , al menys per les fotos. I no parlem de les cascades, no sé si m'hagues atrevit amb la barqueta...\nUna forta abraçada parelleta. I fins aviat llegir-vos\nAconseguit! Ja esteu a dia! Ja trobàvem a faltar els vostres comentaris ;)\nDoncs sí el paisatge canvia i a mesura que anirem avançant més. Ja ho anireu veient a les pròximes cròniques. Estem segurs que us agradaran.\nI per cert, si mai aneu a les cascades del Niàgara, heu de provar la barqueta! 100%!\nUna abraçada ben forta família!\nAnònim 8 de juliol de 2013 a les 15:19\nSense paraules. És que és el lloc ideal per perdre's i viure en llibertat.\nMagnífic, ah i felicitats tant al fotogràf com al narrador.\nMarc i Ester 9 de juliol de 2013 a les 6:35\nOi que sí? Hi ha espais molt macos on perdre's com bé dius. Esperem poder seguir oferint-vos indrets així!\nMoltes gràcies per les felicitacions seguidora! ;)


El Bayern de Munic vol aprofitar les baixes del Reial Madrid en defensa i fer un pas cap a les semifinals de la Champions - Esport3 - TV3 i Catalunya Ràdio\nEl Bayern de Munic vol aprofitar les baixes del Reial Madrid en defensa i fer un pas cap a les semifinals de la Champions\nEl conjunt alemany, que recupera Manuel Neuer i té el dubte de Lewandowski, afronta l'eliminatòria de quarts de final en el millor moment de la temporada\n12/04/2017 - 18.19\nAncelotti i Zidane, duel de vells coneguts a les banquetes (EFE)\nEl Reial Madrid jugarà a l'Allianz Arena de Munic contra el Bayern de Munic, en un dels enfrontaments destacats d'aquesta ronda de quarts de final de la Lliga de Campions, amb el retrobament dels blancs amb el seu exentrenador Carlo Ancelotti. El tècnic italià ja va dir en la prèvia del duel que no té cap ànim de revenja després de la seva sortida de la banqueta madridista. També Xabi Alonso i Toni Kroos jugaran contra els seus respectius exequips.\nEls blancs es van entrenar ahir a la tarda i la principal preocupació de Zidane és la línia defensiva, ja que té les baixes per lesió de Pepe i Varane, que tampoc estaran a punt per a la tornada. En aquest sentit, el perill seria una targeta groga de Sergio Ramos, que li faria perdre's també el partit de tornada al Bernabéu. Pel que fa a la davantera, tot fa pensar que el Madrid jugarà amb la famosa BBC, Bale, Benzema i Cristiano Ronaldo, tot i que alguns dels seus integrants no passen pel millor moment de forma.\nEl Bayern arriba a l'eliminatòria contra el Madrid en un dels millors moments de la temporada, i després de golejar, 4 a 1, el Borussia de Dortmund a la Bundesliga. La preocupació, però, arriba de la infermeria, tot i que el porter, Manuel Neuer, s'ha recuperat de la lesió al peu. Thomas Muller sembla que començarà el partit a la banqueta i el golejador Robert Lewandowski serà dubte fins a l'últim moment per unes molèsties a l'espatlla. L'única baixa confirmada és la del central Mats Hummels.\nLa policia de Munic no veu indicis d'amenaça per al Bayer-Madrid\nUn portaveu de la policia de Munic ha assegurat avui que no hi ha indicis d'amenaces per al partit entre el Bayern i el Reial Madrid, tot i que es revisaran les mesures de seguretat després de les explosions registrades ahir al pas de l'autocar del Borussia Dortmund. La policia de Munic, segons el mateix portaveu, està en contacte amb els seus col·legues de Dortmund per analitzar la situació.\n"De moment, no podem dir si anem a reforçar les mesures que ja tenim. Cal dir que al marge del que va passar a Dortmund ja teníem fortes mesures de seguretat per a aquest partit, Durant el matí hi haurà una reunió per veure si es fa alguna cosa més", ha confrmat a EFE el portaveu. En tot cas, de moment el portaveu ha insistit que no s'han trobat indicis que a Munic hi hagi una amenaça similar.\nZidane no vol pensar en una cinquena targeta groga per Ramos\nAncelotti no vol revenjar-se del Madrid


El colúleccionista d'estrelles - Librería La Botica de Lectores\nEl colúleccionista d'estrelles.\nKraken és un vell astr.leg que posseïa la millor col·lecció d'estrelles del món. Una nit, amb el seu aprenent Gruilen, en troben un exemplar veritablement únic. Un cert dia arriba al poble Sebàstian el mercader, un home sense escrúpols... Qui ha contractat els serveis de Zerec, el mestre dels criminals? El gremi dels aprenents es reuneix per preparar un pla i... Jordi Vives ens explica una hist.ria fantàstica plena d'intriga.


Bon dia, us presentem les fotografies guanyadores del concurs de fotografia de la Via Verda Sant Llorenç – Collserola! Després d’hores de treball, més de 330 fotografies… aquí van els resultats, per categories: 1.- La millor fotografia és per aLlegir més\nLes cargolines ja tenen el calendari preparat per aquesta primavera i principis d’estiu! Hi haurà activitats molt variades, des d’extracció de canya aquest proper dissabte 12 de febrer, jocs de lleure naturalista, com la gincama per la supervivència, o bricolatgeLlegir més\nBon dia! El darrer dissabte, dia 29 de gener ens vam posar les piles, durant la primera sessió de plogging! Ens vam reunir una quarantena de persones, entre alumnes de l’IES Arraona i voluntaris i voluntàries. Si no sabeu elLlegir més\nEl passat dissabte dia 22 de gener vam dur a terme la tercera intervenció mensual d’ailant a la zona del bosc de Torrebonica, a l’est del terme municipal de Terrassa, amb la col·laboració d’adolescents de l’esplai Can Colapi de Sabadell.Llegir més\nJa tenim a la seu de l'ADENC les samarretes del nostre grup d'infants i joves ecologistes, les Cargolines! Són fetes a partir de cotó orgànic i de tinta ecològica, tenen un preu de 15 euros les d'adult i 12 eurosLlegir més\nEstem molt contentes de presentar el primer Casal de Nadal de les Cargolines de l'ADENC! Un projecte pensat pels més petits de la casa per despertar el seu interès naturalista i per apendre i descorbrir el medi natural vallesà. Les CargolinesLlegir més\nDes de l'ADENC fa anys que treballem en el projecte de protecció dels espais de la plana del Vallès, especialment els que s'inclouen dins de l'espai de la Via Verda del Vallès Sant Llorenç - Collserola. És per això queLlegir més\nEl proper divendres 3 de desembre de 2021 arriba la Jornada sobre la Via Verda Sant Llorenç-Collserola en el context d'emergència climàtica, que tindrà lloc a la Sala d'Actes de Ciències Polítiques de la Universitat Autònoma de Barcelona Des de l'ADENCLlegir més


UOB Ensenyament: Respostes de Conselleria sobre procés de descalada\nRespostes de Conselleria sobre procés de descalada\nDia 7/5/20 es dugué a terme la primera Mesa Sectorial d'Educació sobre desescalada amb la presència del conseller d'Educació, Universitat i Recerca, Martí March. AQUÍ en trobareu el resum. Com veureu l'administració es comprometé a respondre'ns a les aportacions i les preguntes que havien quedat pendents. A hores d'ara, després de la reculada de Conselleria i l'aproximació a la postura que hem defensat i defensam ha fet que algunes qüestions ja no tenguin sentit. Vos resumim les respostes més rellevants que hem rebut des de la direcció General de Personal Docent.\n- No ens consta haver rebut l’Annex 9 Protocol per a la realització de les PBAU.\nEncara no hi ha cap esborrany redactat, en aquests moments està en procés d’elaboració.\n- Cal acabar el curs amb activitats a distància i deixar les presencials per al proper garantint que tornarem a uns centres lliures de COVID-19.\nD’acord, amb caràcter general\n- En cas de començar pel maig és necessari fer analítiques a tots els docents per decidir si poden fer docència presencial o han de quedar a casa. També en general a tots els alumnes. Per què els que viatgen a Formentera tenen accés a les proves i nosaltres no?\nAquesta qüestió es respondrà al Comitè de Salut on també es va plantejar. Des de SP la instrucció sobre a qui s'ha de fer PCR està publicada a :\n"A todo caso sospechoso de infección por el SARS-CoV-2 se le realizará una PCR en las primeras 24 horas. (Si la PCR resulta negativa i hay alta sospecha clínica de COVID-19 se repetirà la PCR con una nueva muestra del tracto respiratoria. Si la PCR continúa siendo negativa y han transcurrido varios días desde el inicio de los síntomas, se podrà plantear la detección de IgM mediant una prueba serológica tipo ELISA u otras técnicas de inmunoensayo de alto rendimiento)"\nCENTRES DE JUSTÍCIA JUVENIL I CENTRES DE PROTECCIÓ\n- Per què «degut a les necessitats que viu l’alumnat resident als centres de justícia juvenil i de protecció, és imprescindible reprendre les activitats el més aviat possible?\nPerquè aquests alumnes no han deixat d’estar en els centres, atesos pels seus professionals de referència.\n- Es té en compte que a aquest tipus d’alumnat li costa especialment complir les normes i per tant les orientacions sobre higiene, distanciament, etc?\nEl segon punt d’aquest paràgraf fa un judici de valor que no ve al cas i no es contestarà.\nMESURES DE PROTECCIÓ INDIVIDUAL, COL.LECTIVA I CONTROL SANITARI\n- Es podrà garantir que abans de començar l’activitat presencial es disposarà de totes les mesures de seguretat per a alumnat, professorat, personal no docent com mascaretes, guants, equips de protecció individuals, desinfecció de les aules cada vegada que s’utilitzin?\nAbans de la represa d’activitats presencials amb l’alumnat l’Administració proporcionarà material de protecció a alumnes i personal del centre.\n- Farem les classes amb mascareta? Les hauran de dur posades els alumnes? S’hauran de dur de casa?\nSegons els protocols sanitaris, només s’ha de dur mascareta quan no es pot garantir una separació de 2m.\nSalut: Segons els protocols sanitaris, només s’ha de dur mascareta quan no es pot garantir una separació de 2m tan alumne com professorat. Les mascaretes estan contraindicades en menors de 3 anys i no recomanades en menors de 6 anys, en persones amb problemes per respirar o que no es pugui assegurar que se la pugui treure per si sol.\nEn cas d' alumne simptomàtic el professorat durà pantalla facial, FFP2 i guants per apropar-se a l'infant i custodiar lo fins que arribin els pares.\n- Com es garantirà que tots, alumnes i docents es rentin a fons les mans si hi ha, en general, una ràtio elevadíssima de persones per bany. S’hauran de rentar més d’una vegada per jornada.\nEs proporcionarà als centres gel hidroalcohòlic suficient per als llocs on no hi hagi aigua i sabó.\n- Com es pot garantir la higiene respiratòria en el cas de classes d’instruments de vent amollant saliveta ben lluny?\nLes activitats presencials als conservatoris no es reprendran amb caràcter general fins a la Fase 4.\nSalut: augment de la distància a 5m com a l'esport\n- Tot el personal del centre i alumnes es prendran la temperatura abans d’assistir-hi. En cas de presentar febre (+38) quedaran al domicili. De veres creis que tothom o la majoria seguirà aquesta pauta?\nSalut: en el protocol ja esta canviat a 37,5º\n- Com es podrà garantir el distànciament als patis? Serà la nostra feina controlar-hi les distàncies? Probablement seran un focus de contagis.\nS’hauran de controlar, evidentment. Es poden marcar zones i el professorat ha de promoure els patis actius amb jocs.\n- Què passarà als passadissos amb la distància de seguretat?\nN’hi ha que tenen prou amplària. S’hauran de fer servir itineraris amb direccions úniques o utilitzar mascaretes o pautar horaris per evitar a mescla de grups .\n- Com es garantirà la distància dins les aules?\nSi no queda més remei, s’hauran d’establir torns en dies alterns.\n- Com es pensa solucionar que dins l’espai reduït d’un departament hi facin feina docents sense complir les distàncies mínimes?\nLes activitats que no siguin d’atenció directa presencial a l’alumnat es podran continuar fent mitjançant teletreball. Si no es pot fer així, s’hauran de fer servir mascaretes.\n- Com es podran garantir les distàncies de seguretat a les sales de professorat quan, per exemple, els ordinadors són pocs i estan molt a prop?\nEl mateix que a la pregunta anterior o redistribuir ubicació, si és possible.\n- Referent al transport escolar, es posaran més busos per poder mantenir distàncies, si cal?\nNo hi haurà transport escolar fins al proper curs.\n- S’ha pensat en els gestos gairebé instintius dels alumnes com xocar les mans?\nNo. Insistir en la higiene de mans si això passàs\n- Com es controlarà que els alumnes no vagin junts als banys i respectin distàncies?\nS’informarà l’alumnat i el professorat ho controlarà.\nPAUTES DE NETEJA I DESINFECCIÓ DE SUPERFÍCIES I ESPAIS\n- Quines empreses o quins professionals duran a terme i la desinfecció dels centres i del material? Els proporcionaran EPIS a tots cada dia?\nEl personal de neteja dels centres. Es valorarà la possibilita d’incrementar-lo.\n- Fan falta instruccions més específiques per poder fer la feina amb seguretat.\nPensam que les pautes són suficients.\nPROTOCOL DE DESESCALADA PROGRESSIVA A L'ÀMBIT DE L'EDUCACIÓ I LA INFÀNCIA\n- Què farem quan un infant de 3 anys vingui a abraçar-nos?\nNo es poden donar instruccions sobre això, cal prendre consciència de l’excepcionalitat de la situació, i preveure mecanismes complementaris d’interacció amb l’alumnat.\n- Cal garantir que cap docent que convisqui amb una persona de risc hagi d’assistir als centres.\nHi ha molts altres professionals en la mateixa situació, i hi acudeixen. No es preveu al procediment del Ministeri de Sanitat.\n- Ara i/o pel setembre es contractaran més docents?\nEs treballarà conjuntament la planificació del proper curs i es tendran en compte totes les situacions.\n- S’ha de tenir en compte els infants que convisquin amb persones de risc d’infecció, que hagin passat la malaltia. Aquests casos s’hauran de valorar individualment per determinar si poden assistir presencialment… Qui farà la valoració i com?\nEl centre de salut de referència.\nSón els nins vulnerables els que han de ser valorats. S’ha rectificat.\n- En la nova normalitat per tal de garantir el distanciament físic de 2m entre alumnes o 4m2 per alumnes es podran reduir les ràtios de nombre d’alumnes per classe, i es podrà organitzar l’assistència per dies alterns o per torns?\nA l’hora de fer la planificació del proper curs es tendran en compte totes les possibilitats, en funció de les mesures de protecció o de distanciament que s’hagin d’aplicar.\n- Perquè no es posposen al setembre les proves orals de certificació de l’alumnat presencial com la resta de proves i juntament amb l'alumnat lliure?\n(...) En el cas concret de la convocatòria de les proves de certificació s’han valorat tots els escenaris que, dins les limitacions imposades per l’estat d’alarma per a la gestió de la situació sanitària ocasionada pel COVID-19, es podien considerar factibles.\nD’altra banda, el caràcter unificat de les proves de certificació dels nivells A2, B1 i B2 de les escoles oficials d’idiomes, fa que les mesures que es prenguin han de ser homogènies per a tot l’alumnat i totes les EOI. La mateixa consideració tenen per als alumnes EOIES les proves finals dels cursos A1 i B2.1. (...)\n- Al calendari que s'ha elaborat de les proves oficials escrites del mes de setembre molts dels exàmens se solapen en dies i hores. Demanam s'amplie el calendari d'exàmens per exemple i evitar aquest perjudici. Penseu que el professorat ha estat treballant tot el curs perquè els seus alumnes aprenguen i ara només es troben amb entrebancs.\n(...) Les circumstàncies actuals d’emergència sanitària ens han obligat a posposar la convocatòria ordinària al setembre i l’extraordinària a l’octubre. (...)\nSi estam parlant d’alumnes de la modalitat presencial, hem de dir que el nombre d’alumnes que es troben en aquesta situació, dels quals les direccions de les EOI ens han comunicat aquesta incidència és molt reduït.\nD’altra banda, si bé aquests alumnes oficials es trobaran en inferioritat de condicions d’un idioma respecte de l’altre pel que fa al nombre de convocatòries a les quals poden optar a presentar-se, la nova normativa permet enguany que promocionin al nivell o curs següent encara que no arribin al 65% global exigit per a l’obtenció del certificat, si superen cadascuna de les parts de la prova amb un 50%.\n- Hi haurà més matèries per recuperar. Es tindrà present aquest augment de feina? Es contractaran més docents per poder fer la feina en grups desdoblats? S’ampliaran els espais encara que sigui amb aules prefabricades? S’augmentarà la dotació de material informàtic als centres? Fins ara que normalment no hi havia classes a distància ja costava de trobar un PC lliure.\nNo s’ha fet encara la planificació del proper curs. Tal i com es va comentar a la darrera mesa sectorial, es treballarà conjuntament amb sindicats i resta de comunitat educativa.\n- Insistim que continuam aportant el nostres recursos informàtics amb les inversions, despeses i riscos (virus) que això comporta. Qui assumirà els costs addicionals i reparacions?\n- Es preveu de tenir en compte el personal docent que conviu amb persones sensibles (malalties cròniques, ancians, etc,) o amb sanitaris especialment exposats al contagi? Consideram imprescindible que se l’inclogui a la llista de personal especialment sensible.\nDe moment el Ministeri de Sanitat no té prevista aquesta exclusió que es demana\nEtiquetes de comentaris: Coronavirus, desescalada


▷ Les 5 millors activitats per fer amb nens al Solsonès - Escapada amb nens\nDisseminada i calmada, planera i muntanyosa, el Solsonès també és un bon destí si tenim pensat fer-hi una escapada en familia. Pujarem a un mirador amb vistes magnífiques, ens podrem banyar i flotarem en una piscina de sal envoltats de muntanyes, donarem de menjar als animals en un zoo atípic al Pirineu, descobrirem cementiris neolítics enmig d'un paisatge encisador i anirem d'excursió des d'una àrea de lleure sensacional fins a l'antic castell de Solsona.\nDes d'Escapadaambnens us hem preparat un llistat amb 5 activitats que pensem que us poden encaixar per fer en família. Per descomptat, n'hi ha moltíssimes més, però esperem que aquestes que hem escollit us agradin.\n1 Ens meravellem amb les vistes des del Mirador de la Creu del Codó\nAl nord de la comarca, us proposem una excursió que ens portarà des d'una magnífica àrea de pícnic fins al balcó per excel·lència del Solsonès. Tindrem unes vistes sensacionals del pantà de la Llosa del Cavall i comprendrem perquè es diu que en aquesta comarca les muntanyes s'assemblen molt a les de Montserrat.\n2 Flotem en una piscina d'aigua salada!\nUs ve de gust banyar-vos en una piscina d'aigua salada? Ens guarirà de tots els mals, hi podrem flotar, i després podrem anar de ruta per unes salines.\n3Visitem un parc zoològic atípic\nAl Zoo del Pirineu podrem tocar diferents espècies animals, els donarem de menjar i veurem aquesta fundació té cura d'alguns animals que han estat maltractats o s'han ferit.\n4Un pícnic amb taules i cadires com si fossin bolets\nMagnífica i encantadora àrea de lleure situada a 1,5 km de Solsona. El Parc de la Mare de la Font és un espai verd i tranquil, on trobareu nombrosíssimes taules tant de fusta com de pedra, tot i que nosaltres us suggerim que feu ús de les de pedra, ja que els seients tenen forma de bolets i cadascuna està pintada d'un color diferent. El Parc de la Mare de la Font també és el punt de sortida de la ruta fins al Castellvell de Solsona, una de les excursions estrelles del Solsonès per fer en família.\n5Ruta per la Necròpolis del Llor\nLa comarca és plena de dòlmens, menhir i necròpolis. La ruta que us suggerim és curteta, d'un quilòmetre, i permet descobrir sis tombes i un menhir de la Necròpolis del Llor ,enmig del bosc i al costat de la riera. Una excursió fascinant i que als nens els entusiasmarà.\nPícnic a la vora d'on neix el riu Cardener\nMonument a Guifré el Pelós, a Navès\nVisitem el lloc on es va forjar la llegenda de la senyera\nÀrea de lleure de les Fonts de Lladurs


L’any de les abraçades\n03 de de gener del 2021. Actualitzada 04 de de gener del 2021 a les 17:38\nAquest serà l’any en què recuperarem les abraçades. Potser no de seguida, però l’aplicació gradual de la vacuna ens fa preveure el final de la pandèmia cap a la segona meitat de l’any. Almenys, als països desenvolupats, ja que l’OMS trigarà més temps a aixecar l’alarma mundial i sempre que no hi hagi cap altre esdeveniment inesperat.\nSi acceptem aquesta hipòtesi com la més probable, caldrà plantejar-se com arribar al final de la pandèmia en les millors condicions econòmiques possibles i com serà el món post-Covid, ja que podem assegurar que no tornarem al punt de partida. La pandèmia ens ha canviat com a persones, però també com a societat i poques coses tornaran a ser com abans.\nEvitar que l’optimisme desencadenat per la vacuna es tradueixi en una tercera onada més destructora que les anteriors, és el primer que toca. I, de moment, estem fracassant en això, tant a Espanya, com a tot Europa, on «salvar el Nadal» s’està traduint en un repunt dels contagis i els morts. En aquestes condicions, sembla clar que caldrà prorrogar durant el primer semestre les mesures posades en marxa al començament de la pandèmia, com ja ha fet el BCE. Però seran insuficients quan el pas del temps faci que els problemes d’empreses i treballadors ja no siguin de liquiditat, com al principi, sinó de solvència, després de gairebé un any amb restriccions sanitàries a la mobilitat, amb l’impacte que això pot tenir sobre les empreses (fallides), els bancs (morositat) i l’ocupació (eros després dels ertos).\nAmb dades disponibles només fins a l’octubre, al 2020 hi havia a Espanya 32.500 empreses i 209.000 ocupats menys que l’any anterior. I aquests números creixeran fins després de l’estiu del 2021, perquè resulta improbable que els milions de turistes que van deixar de visitar-nos durant la pandèmia aquest any ho facin de cop, malgrat la vacuna.\nLa necessitat d’ajudes directes a les empreses dels sectors més afectats és ja urgent, com demanden les organitzacions empresarials. Però que no es pot amagar rere noves ajudes a la liquiditat com les aprovades recentment pel Govern en forma d’ajornament d’impostos i lloguers o més deute avalat. Si això ha de durar fins a l’estiu, caldran ajudes directes de renda per mantenir la solvència i no més ajudes de liquiditat que només ajornen en el temps el pagament de certes obligacions. Aquestes ajudes directes no figuren en els Pressupostos, ni es poden confondre amb els fons europeus per a la reconstrucció que estan pensats per a nova inversió en grans projectes transformadors. Per cert, el decret llei aprovat per facilitar la gestió d’aquests fons, fins i tot evitant la burocràcia més que reformant-la, representa un gran avenç en la simplificació de temps i tràmits, però, alhora, incrementa massa el protagonisme públic en una de les figures més prometedores com són els anomenats PERTES en què, ara, la col·laboració publicoprivada sembla traduir-se en què l’àmbit públic decideix i el privat, executa.\nTot i que el 2021 vegem un espectacular increment del PIB, que el consens dels experts situa en el 7,3%, això no compensarà la terrible caiguda d’almenys el 12% que es preveu com a tancament del 2020. Necessitem fer les coses amb molt de compte per mantenir al màxim el nostre teixit empresarial, que és el que ha de traduir en ocupació i benestar la recuperació prevista. Si ens deixem portar pels que volen aprofitar els fons europeus per impulsar, amb el pompós nom de «canviar el model productiu», una reconversió industrial semblant a la dels anys 80 del segle passat, amb tancament d’empreses i acomiadaments en sectors considerats, des dels despatxos, com a «obsolets», estarem assegurant una prolongada recessió addicional a la provocada per la Covid.\nNi la necessària transició ecològica (energia renovable + eficiència energètica + economia circular + cura dels ecosistemes), ni l’avenç en valor afegit associat a l’impuls de la digitalització que el Govern lidera, poden ser contemplats com una amenaça a la seva supervivència per bona part del milió dues-centes mil empreses que hi ha a Espanya. Canviar el model productiu no és «menys totxo, menys turisme i més ordinadors», sinó més totxo i més turisme, sostenibles i amb ordinadors, acompanyat d’una aposta per les tecnologies associades a la intel·ligència artificial, com s’està fent al País Valencià. No és un problema de «sectors», sinó de «vectors» productius i de valor afegit.\nEuropa haurà de consolidar, aquest any, la nova situació arribada després de la Covid. Sense el Regne Unit, però amb una política pressupostària i monetària que, a diferència del que va passar quan l’anterior crisi financera, representa un clar salt endavant en el projecte solidari de construir més Europa. Un BCE facilitant tota la liquiditat necessària; l’aprovació d’unes ambicioses perspectives financeres plurianuals que inclouen un volum sense precedent d’inversió en els fons Next Generation UE, l’acceptació de finançar-los amb deute conjunt i l’acord que per accedir als fons, els estats membres han de respectar l’estat de dret (un clar revés per als populismes autoritaris que estan sorgint), representen fites impensables fa uns mesos que reforcen la confiança que Europa ha decidit avançar en la seva integració, després de molt temps tement que el projecte saltés pels aires. A ressaltar, l’important paper jugat per l’Alemanya de Merkel i els dubtes que suscita l’anunciada retirada de la cancellera.\n2020, el revers fosc\nL’opinió de PFU (Fujitsu)\nDades i intel·ligència per augmentar la productivitat el 2021\nLa sortida de Trump de la Casa Blanca obrirà unes noves perspectives en el panorama mundial. Però, tampoc aquí, tornarem al passat. Tot i que la nova Administració americana recuperi un grau de multilateralisme més gran i posi fre a algunes iniciatives proteccionistes del seu antecessor, la necessitat de repensar el model de globalització prepandèmia continuarà estant sobre la taula. No crec possible, ni beneficiós, una desglobalització, però molts països volen recuperar una certa autonomia nacional en productes estratègics, és clar que les regles de l’OMC s’han de revisar per evitar abusos com els comesos per la Xina durant anys i la confrontació tecnològica entre la Xina i els EUA (l’anomenada nova guerra freda) seguirà present, marcant un futur en què Europa es troba perillosament desdibuixada.\nEl quadro que millor representa l’any passat en la política espanyola és ‘Duel a garrotades’ de Goya. Hem d’intentar que l’any acabat d’estrenar sigui diferent. Si la vacuna permetrà que els ciutadans recuperem les abraçades, seria exigible que els polítics, amb una funció fonamental per a la bona marxa d’una societat plural, posessin per davant l’interès general a les seves ambicions partidistes. Però no en la forma de rendició d’una part, com en el quadro ‘L’abraçada de Bergara’, sinó en la idea expressada pel quadro ‘L’abraçada’ del valencià Genovés, que parla de la reconciliació social que va fer possible la transició des de la dictadura franquista a la democràcia del 78 en què seguim. És aquest el meu desig per a l’any acabat d’estrenar.


Sant Quirze commemora el Dia Internacional de l’Orgull LGTBI | Diari Sant Quirze - News SQ\nInici » a-ultimesnoticies » Sant Quirze commemora el Dia Internacional de l’Orgull LGTBI\nEl manifest de la jornada fa una crida a implicar-se en la defensa dels drets i llibertats del col·lectiu LGTBI\nSOCIETAT. La plaça de la Vila ha acollit avui al migdia la lectura d’un manifest reivindicatiu amb motiu del Dia Internacional de l’Orgull LGTBI.\nEl personal de l’Ajuntament ha estat l’encarregat de llegir el text, que fa referència als fets del 28 de juny de 1969 a Nova York, on el col·lectiu LGTBI va iniciar la lluita per a la igualtat de drets a partir de la rebel·lió d’Stonewall, liderada per dones trans racialitzades.\nEl manifest defensa els drets de totes les persones, i en especial les del col·lectiu LGTBI, i fa una crida a les persones afectades “a no callar i a utilitzar els canals que tenen al seu abast al nostre municipi, i demanem a tota la ciutadania que s’impliqui en la defensa dels drets i llibertats de les persones LGTBI”.\nL’escrit reivindicatiu continua dient que “els drets del col·lectiu LGTBI són drets universals, els mateixos drets de qualsevol persona, és a dir, són Drets Humans. Només d’aquesta manera farem una societat més justa i lliure, on tota persona pugui ser qui vulgui ser i pugui estimar amb total llibertat.”. Podeu llegir el manifest íntegre adjunt al peu de la notícia.\nProgramació Estimem lliurement\nLa lectura del manifest forma part de la programació “Estimem lliurement”, que va començar el passat 4 de juny i que finalitza aquesta setmana. En aquest sentit, demà 29 de juny, a les 19 hores, tindrà lloc la representació del musical “Una llum tímida”, a la sala Josep Brossa de la Patronal.\nLa mateixa sala acollirà dissabte 3 de juliol, a les 19.30 hores, el concert del Barcelona Gay Men’s Chorus, un cor dels països anglosaxons inspirat en la tradició del cors LGTBI.\nMés información a http://santquirzevalles.net/\nAjuntament de Sant Quirze Dia Internacional de l'Orgull LGTBI Diari Sant Quirze News SQ Sant Quirze del Vallès\t2021-06-28


Mille Joies Lubersac França - Ofertes d'hotels amb els MILLORS DESCOMPTES EN LÍNIA\nHabriat, Saint-Pardoux-Corbier, Lubersac, França, 19210 - Veure al mapa\nMés informació sobre Mille Joies\nDissenyat tant per oci com per negoci, Mille Joies està situat idealment a Pompadour; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Mille Joies, l'excelent servei i instal.lacions superiors faran de la vostra estada una experiència inoblidable. Per anomenar algunes de les comoditats de l'hotel, hi ha instal.lacions per a minusvàl.lids, magatzem d'equipatge, habitació familiar, instal.lacions de barbacoa, visites turístiques.\nGaudiu de les comoditats d'alta gama com ara calefacció, balcó/terrassa, insonorització, aparell de televisió, TV satèl•lit/cable per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Pompadour, faci de Mille Joies la vostra llar.


La Federació socialista de l’Alt Penedès -Garraf reforça el partit al territori | RTVVilafranca\nEn el seu sisè congrés, a Vilanova, els socialistes han escollit aquest dissabte els diferents òrgans de la direcció del partit al territori.\nLa comissió executiva, aprovada por unanimitat, estarà novament liderada pel vilanoví Juan Luis Ruiz. El vilafranquí, Francisco Romero i l’alcaldessa de Sant Pere de Ribes, Abigail Garrido seran el viceprimer i la viceprimera secretaris.\nEls socialistes també han marcat el seu full de ruta per als propers anys. Un camí centrat, diuen, en temes com la mobilitat, l’educació o la sanitat, però sobretot destacant la cohesió social. I demanen una major implicació del pressupost de la Generalitat.\nRespecte l’Alt Penedès Romero remarca el municipalisme treballant per la igualtat d’oportunitats i el medi ambient.\nAl congrés hi van participar Carles Ruiz, com a membre de l’executiva federal del PSOE, i el diputat al Congrés José Zaragoza , que creu que el recolzament obtingut a la Federació és un reflex dels bons resultats electorals dels socialistes al territori.\nLa Federació socialista de l’Alt Penedès-Garraf ha ratificat el seu compromís i la seva aposta per un estat federal. Volen ser, diuen, una federació activa que estigui al costat dels problemes de la societat; participativa, per generar debat i propostes, i útil, sent conscients, asseguren, dels valors del diàleg.